Saldutiškio herbas

Saldutiškio herbas – pagrindinis Saldutiškio miestelio ir Saldutiškio seniūnijos (Utenos rajono savivaldybė) heraldikos atributas.

 Aprašas 

Herbo mėlyname lauke iš skydo papėdės kylanti sidabrinė elnio galva. Vietoje ragų dvi sidabrinės pušų šakos su auksiniais kankorėžiais.Saldutiškis – vasaros kraštas. Sekundė. Nuoroda tikrinta 2022-11-02.

 Simbolika 

Prie Saldutiškio driekiasi Labanoro giria, kurioje gausu laukinių žvėrių. Čia nutiestas Panevėžio–Pastovių geležinkelis paskatino miško verslus, įsikūrė miškų urėdija. Herbe nuspręsta pavaizduoti elnio galvą, kuri rodo girios turtus, o pušys vietoje ragų – miškus kaip gyventojų gerovės šaltinį. Be to, kasmet ataugantys elnių ragai yra lyginami su gyvybės medžiu.

 Istorija 

2002 m. liepos 30 d. herbą Lietuvos Respublikos Prezidentas patvirtino dekretu Nr. 1855. Herbo etalono autorius – dailininkas Juozas Galkus.Heraldika. Saldutiskis.lt. Nuoroda tikrinta 2022-11-02.

 Šaltiniai 

Kategorija:Saldutiškis
Kategorija:2002 m. patvirtinti Lietuvos gyvenviečių herbai
Kategorija:Utenos rajono savivaldybės gyvenviečių herbai
Kategorija:Lietuvos miestelių herbai